Σε αντικειμενικά δικαιολογημένες περιπτώσεις, ο συμβατικός χρόνος παροχής των υπηρεσιών μπορεί να παρατείνεται το ανώτερο μέχρι του ενός τετάρτου (1/4) αυτού, με αιτιο- λογημένη απόφαση του Δ.Σ. του Νοσοκομείου. Η παράταση γίνεται πάντοτε υπό την επιφύλαξη των δικαιωμάτων του Νοσοκομείου για την επιβολή των προβλεπόμενων κυρώσεων. Εάν κατά τον υπολογισμό του χρόνου παράτασης προκύπτει κλάσμα ημέρας, τούτο θεωρείται ως ολόκληρη ημέρα. Μετά τη λήξη της δοθείσας παράτασης, και εφόσον δεν έχει παραδοθεί το υλικό, κινείται η διαδικασία κήρυξης του Προμηθευτή εκπτώτου. Ο συμβατικός χρόνος φόρτωσης - παράδοσης μπορεί να μετατίθεται με αιτιολογημένη απόφαση του Δ.Σ. του Νοσοκομείου, ύστερα από γνωμοδότηση του αρμοδίου οργάνου, εφόσον έχει υποβληθεί σχετικό αίτημα από τον Προμηθευτή που υποβάλλεται υποχρεωτικά πριν από τη λήξη του συμβατικού χρόνου. Μετάθεση γίνεται σε περίπτωση που συντρέχουν λόγοι που συνιστούν ανωτέρα βία ή άλλοι ιδιαίτερα σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών. Στην περίπτωση αυτή δεν επιβάλλονται κυρώσεις. ΠΡΟΜΗΘΕΥΤΗΣ κηρύσσεται έκπτωτος σε περίπτωση που λήξη συμβατικός χρόνος παράδοσης και δεν υποβλήθηκε έγκαιρα αίτημα παράτασής του ή έληξε ο παραταθείς κατά τα άνω χρόνος χωρίς να ολοκληρωθεί η παροχή των υπηρεσιών. Ο συμβατικός χρόνος παράδοσης μπορεί να μετατεθεί με απόφαση του αρμόδιου για την διοίκηση του Νοσοκομείου οργάνου, ύστερα από γνωμοδότηση της Επιτροπής Παραλαβής. Μετάθεση γίνεται σε περίπτωση σοβαρότατων λόγων που συνιστούν αντικειμενική αδυναμία εμπρόθεσμης παράδοσης των συμβατικών ειδών ή συντρέχουν λόγοι που συνιστούν ανωτέρα βία. Στις περιπτώσεις μετάθεσης του συμβατικού χρόνου παράδοσης, δεν επιβάλλονται κυρώσεις. Με απόφαση του Δ.Σ. ο ΠΡΟΜΗΘΕΥΤΗΣ κηρύσσεται έκπτωτος από την παρούσα σύμβαση και από κάθε δικαίωμα που απορρέει από αυτήν εφόσον δεν παρέδωσε ή δεν αντικατέστησε τα συμβατικά είδη μέσα στο συμβατικό χρόνο ή στον χρόνο παράτασης που του δόθηκε. Δεν κηρύσσεται έκπτωτος εφ’ όσον τα είδη δεν φορτώθηκαν ή παραδόθηκαν ή αντικαταστάθηκαν με ευθύνη του Νοσοκομείου ή συντρέχουν λόγοι ανωτέρας βίας. Το βάρος της αποδείξεως σ’ αυτή την περίπτωση το φέρει ο προμηθευτής. Με την απόφαση κήρυξης του προμηθευτή εκπτώτου από την σύμβαση μπορεί να του παρασχεθεί η δυνατότητα παράδοσης του υλικού μέχρι την προηγούμενη της ημερομηνίας διενέργειας του διαγωνισμού που γίνεται σε βάρος του, πέραν της οποίας ουδεμία παράδοση ή αντικατάσταση απορριφθέντος είδους γίνεται δεκτή. Στον ΠΡΟΜΗΘΕΥΤΗ που κηρύσσεται έκπτωτος από την σύμβαση επιβάλλονται με απόφαση του Δ.Σ. του Νοσοκομείου, αθροιστικά ή διαζευκτικά οι παρακάτω κυρώσεις:

- α) Κατάπτωση ολική ή μερική της εγγύησης συμμετοχής, ή καλής εκτέλεσης της σύμβασης, κατά περίπτωση.

β) Είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον προμηθευτή μέχρι την ημερομηνία έκδοσης της απόφασης κήρυξης του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας. Επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στο πεδίο εφαρμογής του νόμου Ν.4412/2016 κατά τα ειδικότερα προβλεπόμενα στο άρθρο 74.

### ΑΡΘΡΟ 8ο

ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ Τροποποίηση του αντικειμένου της Σύμβασης δεν επιτρέπεται μετά τη σύναψή της, εκτός εξαιρετικών περιπτώσεων. Οποιαδήποτε όμως, τροποποίηση της Σύμβασης πρέπει να προβλέπεται